

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKI NAČELNIK

Bebrina 83, 35254 Bebrina,

opcina@bebrina.hr

OIB: 52630455645

Tel: 035/433-109

KLASA: 112-01/22-01/1

URBROJ: 2178-2-01-22-1

Bebrina, 11. siječnja 2022. godine

Na temelju članka 10. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18 i 12/19), i članka 47. Statuta općine Bebrina („Službeni vjesnik Brodsko-posavske županije“ broj 02/2018, 18/2019 i 24/2019 i „Glasnika Općine Bebrina“ broj 01/2019, 02/2020 i 4/2021) Općinski načelnik Općine Bebrina donosi

**PLAN PRIJMA U SLUŽBU**

**U JEDINSTVENI UPRAVNI ODJEL OPĆINE BEBRINA U 2022. GODINI**

**(KRATKOROČNI PLAN)**

**Članak 1.**

Ovim Planom prijma u službu u Jedinstveni upravni odjel Općine Bebrina u 2022. godini (u daljnjem tekstu: Plan prijma) utvrđuje se prijam službenika i namještenika u službu u Jedinstveni upravni odjel Općine Bebrina.

**Članak 2.**

Utvrđuje se stvarno stanje popunjenosti radnih mjesta na neodređeno vrijeme na dan 31. prosinca 2021. godine, te planira potreban broj službenika i namještenika za prijam u službu na određeno vrijeme.

Tabelarni prikaz stvarnog stanja popunjenosti na neodređeno vrijeme na dan 31. prosinca 2021. godine i planirani broj osoba za rad na određeno vrijeme u Jedinstvenom upravnom odjelu Općine Bebrina nalazi se u privitku ovog Plana prijma i čini njegov sastavni dio.

**Članak 3.**

Riječi i pojmovi koji imaju rodno značenje korišteni u ovom Planu prijma odnose se jednako na muški i ženski rod, bez obzira jesu li korišteni u musškom ili ženskom rodu.

**Članak 4.**

Na temelju Plana prijma prijem u službu provodi se temeljem javnog natječaja ili oglasa.

Na određeno vrijeme planira se prijem osoba sa stečenom nižom stručnom spremom ili osnovnom školom i najmanje gimnazijskim srednjoškolskim obrazovanjem ili četverogodišnjim strukovnim srednjoškolskim obrazovanjem.

**Članak 5.**

Plan prijma provodit će se sukladno sredstvima planiranim u Proračunu Općine Bebrina za tekuću godinu.

**Članak 6.**

Ovaj Plan prijma stupa na snagu danom donošenja, a objavit će se u Glasniku općine Bebrina.

OPĆINSKI NAČELNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivan Brzić, mag.ing.silv.univ.spec.

Dostaviti:

1. Jedinstveni upravni odjel Općine Bebrina
2. Glasnik Općine Bebrina
3. Pismohrana.

**PLAN PRIJMA U SLUŽBU U JEDINSTVENI UPRAVNI ODJEL OPĆINE BEBRINA**

**U 2022. godini**

|  |  |  |  |  |  |
| --- | --- | --- | --- | --- | --- |
| Red.  broj | Naziv radnog mjesta | Stupanj obrazovanja i stručna sprema i potrebno radno iskustvo | Broj sistematiziranih radnih mjesta | Stvarno stanje popunjenosti na neodređeno vrijeme na dan 31.12.2021. | Planirani broj novozaposlenih osoba na određeno vrijeme |
| **JEDINSTVENI UPRAVNI ODJEL OPĆINE BEBRINA** | | | |  |  |
| 1. | Referent – Komunalni redar | najmanje gimnazijsko srednjoškolsko obrazovanje ili četverogodišnje strukovno srednjoškolsko obrazovanje  minimalno jedna godina iskustva na odgovarajućim poslovima | 1 | 0 | 1 |
| 2. | Ostala radna mjesta za koja je kao uvijet propisana niža stručna sprema ili osnovna škola- Komunalni djelatnik | niža stručna sprema ili osnovna škola, | 4 | 1 | 3 |
| **SVEUKUPNO JEDINSTVENI UPRAVNI ODJEL** | |  | 13 | 1 | 4 |